kardosdrur/scandi-wiki huggingface dataset:
Bambara

Bambara er både navnet for Malis største etniske gruppe (36,5%) og dennes sprog, som fungerer som lingua franca i Mali. Bambarafolket er en del af mandéfolket, og sproget bambara har derfor meget tilfælles med for eksempel Mandinka, der tales af mandéfolk i Gambia. Sproget bambara kaldes også bamana og bamanankan, og tales af op mod seks millioner vestafrikanere, hovedsageligt i Mali, men også i Burkina Faso og Senegal.

Eksempler

Hilsner 
Abedi - Goddag

Mba - mænds svar på "abedi" (betyder: "min mor")

Mse - kvinders svar på "abedi" (betyder: "min styrke")

Ani wula - god aften (mandligt svar: mba ni wula)

Ani sokoma - godmorgen (kvindeligt svar: mse ni sokoma)

A ni tle - god eftermiddag

Ala ka tle hera cha ya - Gud skænke en god dag (svar: Amen/Amina)

Enetje - tak

A be cho go di - Hej, hvordan går det?

Doni doni - stille og roligt

Ko kein - fint

At være 
(mso: kvinde; che: mand)

Né ye mso ye - Jeg er en kvinde

I ye che ye - Du er en mand

A ye che ye - Han er en mand

A ye mso ye - Hun er en mand

A ye wuulu ye - den er en hund (wuulu: hund)

Ay ye mogo ye - vi er mennesker (mogo: mennesker)

au ye che ye - de er mænd
aw ye mogo ye - I er mennesker

Tal 
1 - kelen

2 - fila

3 - saba

4 - naani

5 - duuru

6 - wooro

7 - wolonfla

8 - segin

9 - konoton

10 - tan

11 - tan ni kelen

12 - tan ni fila

13 - tan ni saba

...

20 - muga

30 - bi saaba

40 - bi naani

50 - bi duuru

...

100 - kémé

1000 - wa kelen

Folkeslag i Afrika
Sprog i Mali
Sprog i Burkina Faso
Sprog i Senegal
Sprog i Elfenbenskysten
Sprog i Guinea
Folkeslag i Mali
Folkeslag i Burkina Faso
Folkeslag i Elfenbenskysten
Folkeslag i Senegal
Folkeslag i Guinea
Michael Lang

Michael Lang (født 8. februar 1991 i Egnach, Schweiz) er en schweizisk fodboldspiller (forsvarer). Han spiller for FC Basel i den schweiziske liga, hvortil han skiftede på en fri transfer i juni 2015 efter fire sæsoner i Grasshoppers.

Landshold 

Lang står (pr. juni 2014) noteret for seks kampe og én scoring for det schweiziske landshold, som han debuterede for 14. august 2013 i en venskabskamp mod Brasilien. Han var en del af den schweiziske trup til VM i 2014 i Brasilien, EM i 2016 i Frankrig og VM i 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra FC Basel
Fodboldspillere fra FC St. Gallen
Fodboldspillere fra Grasshopper-Club Zürich
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
I Am... World Tour

I Am... World Tour (undertiden benævnt I Am ... Tour) var den fjerde koncertturné af den amerikanske musiker Beyoncé Knowles. Turneen understøttede Beyoncés tredje studiealbum, I Am... Sasha Fierce (2008). Turnéen blev annonceret i oktober 2008 og de første datoer blev afsløret i december 2008. Det startede i slutningen af marts 2009 med fem generalprøver i Nordamerika, med officielt begyndelse i slutningen af april 2009. Turnéen besøgte Amerika, Europa, Asien, Afrika og Australien med 108 shows i alt.

Begivenheder i 2009
Begivenheder i 2010
Turnéer
Beyoncé Knowles
Haris Seferović

Haris Seferović (født 22. februar 1992 i Sursee, Schweiz) er en schweizisk fodboldspiller (angriber). Han spiller for SL Benfica i den portugisiske Primeira Liga.

Landshold 

Seferović står (pr. april 2018) noteret for 47 kampe og 11 scoringer for det schweiziske landshold, som han debuterede for 6. feburar 2013 i en venskabskamp mod Grækenland. Han var en del af den schweiziske trup til VM i 2014 i Brasilien, EM i 2016 i Frankrig og VM i 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra S.L. Benfica
Fodboldspillere fra Grasshopper-Club Zürich
Fodboldspillere fra ACF Fiorentina
Fodboldspillere fra Neuchâtel Xamax
Fodboldspillere fra Real Sociedad
Fodboldspillere fra Eintracht Frankfurt
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Den russisk-svenske krig

Den russisk-svenske krig kan henvise til flere krige mellem Sverige og Kejserriget Rusland:

 De svensk-novgorodiske krige - en række konflikter mellem Republikken Novgorod og Sverige om kontrollen over den Finske Bugt mellem 1142 og 1448

 Den russisk-svenske krig (1495-1497)

 Den russisk-svenske krig (1554-1557)

 Den livlandske krig (1558–1583) - en langvarig militær konflikt mellem Rusland og en vekslende koalition af Danmark, storfyrstendømmet Litauen, kongeriget Polen (senere Polen-Litauen) og Sverige om kontrollen over Livland.

 Den nordiske 25-årskrig (1570-1595) - en krig mellem Rusland og Sverige, samt Sveriges (mellem 1578 og 1582) allierede Polen.

 Den ingermanlandske krig (1610–1617) - en væbnet konflikt i Ingermanland mellem Sverige og Rusland.

 Karl Gustav-krigene - en serie krige mellem Danmark-Norge og Sverige mellem 1657 og 1660, samt mellem Sverige og Polen og Rusland på omtrent  samme tid.

 Den Store Nordiske Krig - en krig i Nordeuropa, der startede som en reaktion mod Sveriges stormagtsdrømme, ved at Rusland, Sachsen-Polen og Danmark indgik en alliance for at reducere svenskernes magt omkring Østersøen.

 Den russisk-svenske krig (1741-1743) (kaldes på svensk Hattarnas ryska krig) - en krig, der blev fremprovokeret af "Hattene", som var betegnelsen for et svensk politisk parti, som søgte at genvinde de områder, der var tabt til russerne ved Freden i Nystad (1721).

 Den russisk-svenske krig (1788-1790) (også kendt som Gustav 3.'s russiske krig i Sverige og som Katarina 2.'s svenske krig i Rusland) - en krig mellem Sverige og Rusland fra juni 1788 til august 1790. Krigen endte uden grænsejusteringer eller med nogen klar sejrherre.

 Den finske krig (1808-1809) - en krig mellem Sverige-Finland og Rusland. Som resultat af krigen blev det østlige af Sverige-Finland (omtrent det nuværende Finland) løsrevet fra Sverige og gjort til storhertugdømmet Finland som en del af det Russiske Kejserdømme.
Yann Sommer

Yann Sommer (født 17. december 1988 i Morges, Schweiz) er en schweizisk fodboldspiller (målmand). Han spiller for Inter Milan i den italienske Serie A.

Sommer startede sin seniorkarriere hos FC Basel i den schweiziske liga. Her var han med til at vinde hele fire schweiziske mesterskaber, inden han i sommeren 2014 skiftede til Borussia Mönchengladbach.

Landshold 

Sommer står (pr. juni 2023) noteret for 83 kampe for Schweiz' landshold, som han debuterede for 30. maj 2012 i en venskabskamp mod Rumænien. Han var en del af den schweiziske trup til VM i 2014 i Brasilien, EM i 2016 i Frankrig og VM i 2018 i Rusland.

Referencer

Eksterne henvisninger 

 Soccerbase.com spillerinfo

Fodboldspillere fra Schweiz
Fodboldspillere fra FC Basel
Fodboldspillere fra Grasshopper-Club Zürich
Fodboldspillere fra Borussia Mönchengladbach
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Faustulus

Ifølge den romerske mytologi var Faustulus den hyrde der fandt Romulus og Remus hos hun-ulven Lupa på Palatinerhøjen. Sammen med sin kone Acca Larentia opfostrede Faustulus de to drenge.

Eksterne henvisninger 

Mytologi fra Romerriget
Mytologiske personer
Ricardo Rodríguez

Ricardo Iván Rodríguez Araya (født 25. august 1992 i Zürich, Schweiz) er en schweizisk fodboldspiller (venstre back). Han spiller for Torino i den italienske Serie A. Han har tidligere spillet for FC Zürich, VfL Wolfsburg og AC Milan.

Landshold 
Rodríguez står (pr. april 2018) noteret for 50 kampe og tre scoringer for det schweiziske landshold, som han debuterede for 7. oktober 2011 i en EM-kvalifikationskamp mod Wales. Han var en del af den schweiziske trup til VM i 2014 i Brasilien, EM i 2016 i Frankrig og VM i 2018 i Rusland.

Referencer

Eksterne henvisninger 

 

Fodboldspillere fra AC Milan
Fodboldspillere fra Schweiz
Fodboldspillere fra FC Zürich
Fodboldspillere fra VfL Wolfsburg
Personer fra Zürich
Fodboldspillere ved sommer-OL 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Henrik Toft

Henrik Toft henviser til flere personer:

 Henrik Toft (fodboldspiller) (født i 1981) – dansk fodboldspiller
 Henrik Toft (politiker) (født i 1934) – dansk folketingspolitiker
 Henrik Toft Hansen – dansk håndboldspiller
 Henrik Toft Jensen – dansk forsker og lektor
Josip Drmić

Josip Drmić (født 8. august 1992 i Lachcen, Schweiz) er en schweizisk fodboldspiller (angriber). Han spiller for Borussia Mönchengladbach i den tyske Bundesliga.

Drmić startede sin seniorkarriere hos FC Zürich i den schweiziske liga, hvor han også spillede som ungdomsspiller. I 2013 skiftede han til FC Nürnberg i Tyskland. Efter stor succes i sit første år i klubben blev han i sommeren 2014 solgt videre til Bayer Leverkusen.

Landshold 

Drmić står (pr. april 2018) noteret for 27 kampe og ni scoringer for det schweiziske landshold, som han debuterede for 11. september 2012 i en VM-kvalifikationskamp mod Albanien. Den 6. marts 2014 scorede han for første gang for landsholdet, da han stod for begge schweiziske mål i en 2-2 venskabskamp mod Kroatien.

Drmić var en del af den schweiziske trup til VM i 2014 i Brasilien og VM i 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra FC Zürich
Fodboldspillere fra 1. FC Nürnberg
Fodboldspillere fra Bayer 04 Leverkusen
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Helligpeder

Helligpeder er et lille fiskerleje på vestkysten af Bornholm ca. 3 km nord for Hasle. Havnen blev anlagt i 1870 og består af to mindre bassiner, hvoraf det kun det indre bassin benyttes til faste bådepladser. Ligesom i det nærliggende fiskerleje Teglkås, har der før i tiden været drevet erhvervsfiskeri fra havnen, men nu fungerer havnen som lystbåde- og jollehavn. Der er dog stadig fritidsfiskere der benytter havnen som udgangspunkt for fiskeri.

Historie 
Stednavnet Helligpeder optræder første gang i skrevne kilder i 1570. Angiveligt skal stedets navn have sin oprindelse fra en hellig kilde eller en nu forsvundet bautasten i området. Der har fra tidlig tid været drevet simpelt fiskeri fra Helligpeder, og før 1870 var der i fiskerlejet en mindre og simpel dækmole til beskyttelse af fiskernes både. Imidlertid trådte den danske stat til med tilskud til havnebyggeri sidst i 1860'erne, og i 1870 byggedes havnen, som i store træk er den samme i dag. I midten af 1950'erne var der seks kuttere i Helligpeder, men i løbet af 1970'erne fortrak de sidste erhvervsfiskere til Hasle og Teglkås. I Helligpeder findes fire røgerier, hvoraf Peter Finnes røgeri umiddelbart syd for havnen er et Bornholms tidligste, bygget i 1880'erne.

Fiskerlejet og havnen i dag 
I Helligpeder er der med frivilligt arbejde bibeholdt et stykke bornholmsk kulturhistorie, og havnen er i god stand. Havnen er mulig at besøge for overnattende lystsejlere. Der er offentligt toilet ved havnen, og overnattende lystsejlere har adgang til brusebad. Helligpeder Havn drives i dag som privat forening, og havnen er hjemsted for 8-10 joller og 4-5 lystbåde.

Reference 

Lokaliteter på Bornholm
Havne i Danmark
Karl den Enfoldige

Karl 3. (), Karl den Enfoldige () eller Karl den Ærlige (født 17. september 879, død 7. oktober 929) tilhørte det karolingske kongehus. Han var fra 898 til 922/923 konge af Det Vestfrankiske Rige, en forgænger for nutidens Frankrig. 
Karl den Enfoldige var søn af kong Ludvig den Stammende og blev født efter  faderens død. Allerede som barn blev Karl udpeget som konge af Vestfranken. Som tolvårig blev han kronet i Reims og overtog regeringen, da han var 19 år gammel. 

Karl blev afsat i 923, og han levede i fangenskab i de sidste seks år af sit liv.

Eksterne henvisninger 

 Artikel i Salomonsens

Konger af Frankrig
Frankiske konger
Karolingerne
Fabian Schär

Fabian Lukas Schär (født d. 20. december 1991) er en schweizisk professionel fodboldspiller, som spiller for Premier League-klubben Newcastle United og Schweiz' landshold.

Klubkarriere

Wil 
Schär begyndte sin karriere med sin lokale klub FC Wil 1900, hvor han gjorde sin debut i november 2009.

Basel 
Schär skiftede i juli 2012 til FC Basel. Han trådte med det samme ind i førsteholdet, hvor han over de næste sæsoner spillede en vigtig rolle. Han var med til at vinde det schweiziske mesterskab i alle 3 sæsoner han spillede for klubben.

1899 Hoffenheim 
Schär skiftede i juni 2015 til 1899 Hoffenheim. Schär var oprindeligt en førsteholdsspiller hos Hoffenheim, men efter ankomsten af Julian Nagelsmann som træner, havde han meget begrænset spilletid.

Deportivo La Coruña 
Schär skiftede i juli 2017 til spanske Deportivo La Coruña. Hans ene sæson hos Deportivo ville dog være en skuffelse, for selvom Schär spillede en fin sæson, så rykkede klubben ud af La Liga.

Newcastle United 
Efter Deportivos nedrykning, skiftede Schär i juli 2018 til Newcastle United.

Landsholdskarriere

Ungdomslandshold 
Schär har repræsenteret Schweiz på flere ungdomsniveauer.

Olympiske landshold 
Schär var del af Schweiz' trup til sommer-OL 2012.

Seniorlandshold 
Schär debuterede for Schweiz' landshold den 14. august 2013. Han har været del af Schweiz' trupper til verdensmesterskabet i 2014 og 2018, og europamesterskabet i 2016 og 2020.

Kilder

Eksterne henvisninger 

Fodboldspillere fra Schweiz
Fodboldlandsholdsspillere fra Schweiz
Fodboldspillere fra FC Wil 1900
Fodboldspillere fra FC Basel
Fodboldspillere fra TSG 1899 Hoffenheim
Fodboldspillere fra Deportivo La Coruña
Fodboldspillere fra Newcastle United F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere ved sommer-OL 2012
Deltagere ved verdensmesterskabet i fodbold 2022
Mario Gavranović

Mario Gavranović (født 24. november 1989 i Lugano, Schweiz) er en schweizisk fodboldspiller (angriber). Han spiller for Kayserispor i den TFF Superliga.

Landshold 

Gavranović står (pr. april 2018) noteret for 13 kampe og fem scoringer for det schweiziske landshold, som han debuterede for 26. marts 2011 i en EM-kvalifikationskamp mod Bulgarien. Han var en del af den schweiziske trup til VM i 2014 i Brasilien og VM i 2018 i Rusland.

Referencer

Eksterne henvisninger 

Fodboldspillere fra Schweiz
Fodboldspillere fra FC Lugano
Fodboldspillere fra Yverdon-Sport FC
Fodboldspillere fra Neuchâtel Xamax
Fodboldspillere fra FC Schalke 04
Fodboldspillere fra Mainz 05
Fodboldspillere fra FC Zürich
Personer fra Lugano
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Postmester

En postmester er ansvarlig for den daglige drift og ledelse af et postdistributionscenter, og var historisk set leder for et postkontor med eventuelle tilhørende postekspeditioner og filialer.

I Danmark referer en postmester til chefen for et større administrativt område, tidligere kaldet for en kredspostmester, der i dag har titlen af områdedirektør.

Stillingsbetegnelser
Mester
MCA Records

MCA Records var et pladeselskab med base i Nordamerika. Det var en del af MCA Music Entertainment Group, som MCA Records senere blev erstattet af.

MCA Music Entertainment Group blev i 2003 overtaget af Geffen Records, der er en del af Universal Music Group. Universal benytter i dag MCA som en del af navnet MCA Nashville, der er et sub-label under Universal.

MCA Records stod for blandt andet Dan Hartman albummet, I Can Dream About You fra 1984. 

Pladeselskaber fra USA
Etableret i 1934
Rita Ottervik

Rita Irene Ottervik (født 11. september 1966 i Kvenvær på Hitra) er en norsk politiker fra Arbeiderpartiet. Hun har været medlem af Trondheim bystyre siden 1999 og ordfører siden 2003. Før dette havde hun en række hverv i politik og organisationsliv.

Hun begyndte sin politiske karriere i AUF, der hun tilhørte kredsen omkring Trond Giske. Ottervik var medlem af Sør-Trøndelag fylkesting 1988–1989, ungdomssekretær i AUF og LO i Sør-Trøndelag 1989–1990, organisationsmedarbejder i Handel og Kontor i 1991, konsulent ved Studentsamskipnaden i Trondheim i 1992, generalsekretær i AUF 1992–1996, politisk rådgiver for statsminister Thorbjørn Jagland 1996–1997, næstekommanderende i AUF i Sør-Trøndelag 1997–1998 samt organisationskonsulent i Norges Handikapforbund 1998–1999.

I 1999 blev hun bystyremedlem og kommunalråd i Trondheim, og overtog som ordfører fire år senere. Foruden en mængde hverv i egenskab af ordførerhvervet, har Ottervik vært styremedlem ved Trøndelag Teater siden 2004. Hun var på tale som statsråd efter stortingsvalgene i 2005 og 2009, men gjorde det klart begge gange at hun ville prioritere ordførerhvervet. I efteråret 2013 blev hun kommunens længstsiddende ordfører, efter ti år på posten.

Ottervik har været bosat i Trondheim siden 1984. Hun har studiekompetanse og filosofikum, og arbejdede ved Domus Interiør og som medarbejder i informationsskranken ved City Syd 1985–1989. Hun er gift med tidligere stortingsrepræsentant Tore Nordseth.

I februar 2008 blev Ottervik "lamslaat" til ridder af De Sorte Faars Ridderskab, Studentersamfundet i Trondhjems orden. Ottervik modtog ordenens insignier på Trondheim torv den 17. maj.

Referencer 

Personer fra Trondheim
Politikere fra Arbeiderpartiet
Whispers (Tina Dickow-album)

Whispers er det sjette studiealbum fra den danske singer-songwriter Tina Dickow. Albummet udkom internationalt den 22. august 2014, og i Danmark den 25. august, på Finest Gramophone. Førstesinglen "Someone You Love", udkom den 5. maj 2014, og er titelsang til dramafilmen En du elsker, som Tina Dickow har skrevet soundtracket til. Singlen er sammen med "As Far as Love Goes", "The Woman Downstairs", og "I Want You", der på soundtracket fremføres af skuespiller Mikael Persbrandt, inkluderet på Whispers. I Danmark gik albummet ind som nummer ét på hitlisten, med 4884 solgte eksemplarer i den første uge. Albummet blev certificeret guld i november 2014 for 10.000 solgte eksemplarer i Danmark. Det var det niende mest solgte album i Danmark i 2014. I udlandet debuterede Whispers som nummer 44 i Schweiz, og som nummer 26 i Tyskland.

Spor

Hitlister og certificeringer

Album

Ugentlige hitlister

Årslister

Certificeringer

Singler

Kilder

Eksterne henvisninger 
 Tina Dickows officielle hjemmeside

Album fra 2014
Tina Dickow-album
St. Marys River

St. Marys River (fransk: rivière Sainte-Marie) er en flod der danner grænse  mellem USA og Canada. Den begynder ved Whitefish Bay i østenden af Lake Superior, og løber 120 kilometer mod sydøst, til den munder ud i Lake Huron. Floden danner grænsen mellem Michigan i USA og Ontario i Canada over hele sin længde.

Ved omløbsstrygene lige efter udløbet fra Lake Superior ligger tvillingbyerne Sault Ste. Marie, Ontario og Sault Ste. Marie, Michigan. Der er bygget omfattende sluseanlæg, kaldt Soo Locks, for at føre skibstrafikken forbi strygene. I faldet gennem strygene er der også flere vandkraftværker.

Se også
Vandløb i USA

Eksterne kilder/henvisninger 

Vandløb i Michigan
Vandløb i Canada
Mobilbrowser

En mobilbrowser, også kaldet en mikrobrowser eller minibrowser er en webbrowser designet til brug på mobile computere så som mobiltelefoner, smartmobiler og tavlecomputere. Mobilbrowsere er optimerede til at vise webindhold mest effektivt på små skærme på mobile computere. Mobilbrowser-programmer skal være små og effektive, således at de også fungerer på enheder med lav hukommelse og på langsommere internetforbindelser. Typisk har der været tale om nedgraderede webbrowsere, men siden 2006 har nogle mobilbrowsere også kunnet håndtere nyere teknologier som CSS, JavaScript og Ajax.

Websider designet til brug for mobilbrowsere kaldes for trådløse portaler eller det mobile internet. Disse websteder kan automatisk danne mobile versioner af hver webside, for eksempel denne.

Kilder

Eksterne henvisninger 
 W3C Mobile Web Initiative — “The Mobile Web Initiative's goal is to make browsing the Web from mobile devices a reality”, explains Tim Berners-Lee, W3C Director and inventor of the Web.
 Compact HTML for Small Information Appliances — W3C NOTE 9 February 1998
 Open Mobile Alliance
 Blackberry Browser Developer site

Webbrowsere
Mobilsoftware
Pløk

En pløk er en genstand man placerer i jorden for at holde et element nede og/eller stabilt, ofte er det barduner fra forskellige telte og master.

Pløkke er typisk lavet i forskellige metaller, såsom titanium, aluminium og stål, hvor hvert metal giver pløkke med to af følgende egenskaber: Meget høj styrke, meget lav vægt og mere prisvenlig. Der findes også andre typer, såsom improviserede pløkke lavet af pinde og grene, samt plastik pløkke, der typisk findes til mindre seriøse telte samt have- og strandudstyr. Der er dog ikke mange fordele ved pløkke af plastik, udover prisen. De skal generelt være meget tykkere end metalpløkke, for at havde en bare nogenlunde styrke, og afhængig af den benyttede plasttype, kan de nemt blive møre og slidt. Plastikpløkke (typisk kaldet plastpløkke) er dog meget nemme at farve i praktiske lyse nuancer og grundet netop deres større form, vil de dels havde fordele i løst underlag, såsom sand, og være nemmere at få øje på i højt græs samt om natten.

Et alternativ til pløkke er træstammer og sten, som man med fordel kan bruge, hvis området ikke egner sig til pløkke, fx på fjeldtur.

Et gammel spejder fif til overnatning i sne-landskaber, er at bruge pløkke fremstillet af lægter af træ. Disse sætter sig fast i sneen, og man kan lave dem meget lange, uden at de bliver tungere end konventionelle pløkke af metal.

Typer af pløkke 

Pløkke har forskellige udformninger, for at imødekomme forskellige behov. Det kunne for eksempel være:

 Underlaget pløkken skal i. Fx jord, sand, sne osv.
 Styrke krævet, i forhold til størrelsen af fx teltet samt dets vindpåvirkning
 Vægten af pløkken, i forhold til om man skal kunne pakke den ned i en rygsæk

Udformninger 
En liste over forskellige pløkke listet efter profilens udformning:
 Ø-pløk, rund, let fremstilling pløk, der er den mest udbredte metal pløk til budget telte, fx festivalstelte. (Kaldet Ø da de førhænd typisk havde runde hoveder)
 V-pløk, eller U-pløk, denne pløk er "knækket" på langs, meget ofte omtalt som Stormpløk, da den kan gribe hård fat i underlaget.
 T-pløk, en type der er mest brugt til større pløkke, >10cm, giver en simpel form, der er nem at producere.
 D-pløk, en pløk der er firkantet i sin profil, stærkere en Ø-pløkken og stadig meget simpel, dog mindre populær end andre.
 Y-pløk, en mere moderne "Stormpløk". Som V-pløkken, har denne stor træk-modstand, men grundet den trekantet stjerneform, kan den tåle træk fra alle retninger, og den knækker ikke lige så nemt sammen, hvis man træder den i jorden, af samme grund.
 Søm-pløk, har samme karakterer som Ø pløkken, men er speciel godt til ringe i fx presenninger, da den er nem at få ned og op af jorden.
 Is-pløk, en sjælden og specialiseret pløk, der er er skruet eller har gevind, så den kan drejes ned i iset underlag.

Telte
Fastgøringsemner